LIPUT: 18,00€ / 15,00€ (sis. alv ja palvelumaksut) Alennusliput koskevat työttömiä, eläkeläisiä, opiskelijoita ja varusmiehiä. LIPUNMYYNTILINKKI: https://www.hysteria.fi Osta liput nettisivun oikealla olevasta “osta lippuja” -valikosta. PAIKKA: Mallaskosken teatteriterassi, Vesitorninkatu 1, Seinäjoki Liput suositellaan ostamaan ennakkoon, jotta lipunmyyntipisteellä välttyisimme ruuhkalta. Esityksen kesto väliajan kanssa on noin 1h 45min. Teatteriterassilla voit valita vapaasti oman paikkasi. Turvaetäisyydet on huomioitu. Teatteriterassilla on myös oma baarimökki, josta voit esityksen aikana ostaa janojuomaa. Ja tietenkin sateen sattuessa katsomo on katettu. Tervetuloa nauttimaan ja nauramaan!
Improaallon humoristiset kesäesitykset Mallaskosken teatteriterassilla heinäkuussa 2020
MALLASKOSKEN TEATTERITERASSILLA 3.7. – 31.7.2020 Improaallon kesäshowssa vauhdikkaat tilanteet, naurettavat sketsit ja hurtti huumori viihdyttävät yleisöä kesähelteessä Seinäjoen parhaimmalla teatteriterassilla. Yleisö saa osallistua esityksiin heittämällä näyttelijöille aiheita sketsien pohjaksi. Mukana ovat supersuosittu lääkärisketsi ja tietenkin hurtin huumorin laulut, joihin näyttelijät keksivät omasta päästään lennossa hurjia tarinoita. Tule mukaan nauttimaan ja nauramaan, kun Seinäjoen oma improvisaatioryhmä heittäytyy huumorin pyörteisiin täydellä voimalla. Jokainen esitys on aina oma ensi-iltansa, sillä humoristiset sketsit syntyvät paikan päällä, tunteella ja taidolla. Improaalto on seinäjokinen, ammattilaisista koostuva, improvisaatioryhmä. Improaalto tunnetaan Suomessa punkrock-tyylisenä ryhmänä, joka ei pelkää käyttää hurttia huumoria. Ryhmässä vaikuttavat näyttelijät Ville Orttenvuori, Juulia Soidinaho, Rami Mäkilaine ja Tapani Korhonen sekä muusikot Jaakko Elenius ja Tuomo Tiitinen.
Sisältyy pääsymaksuun 6/4 €, alle 18v maksutta
PERUTTU Seinäjoen taidehallin avoimet näyttelyopastukset
Opastuksella saat taiteesta enemmän irti!
Kevään 2020 näyttelyopastukset on peruttu. Uusia, korvaavia opastusaikoja ilmoitetaan myöhemmin. Seinäjoen taidehalli on suljettuna 71.3.-13.4.2020 hallituksen suosituksen Kaikille avoimia näyttelyopastuksia järjestetään säännöllisesti esillä oleviin näyttelyihin. Opastusten kesto on noin 30-45 minuuttia. Näyttelyopastus sisältyy pääsymaksun hintaan (6/4 €, alle 18 v maksutta).
EVITA-musikaali Seinäjoen kaupunginteatteri
Andrew Lloyd Webberin ja Tim Ricen yksi maailman tunnetuimmista musikaaleista. Dont`t cry for me Argentina.
Historiassa on harvoin ollut niin rakastettua ja vihattua henkilöä kuin Eva Duarte de Perón eli Evita (1919–1952), Argentiinan presidentin Juan Perónin puoliso. Tuomas Parkkisen ohjaama musikaali kertoo tarinan sekasortoisessa Argentiinassa tytöstä, joka lähtee ei-mistään ja kohoaa Argentiinan henkiseksi johtajaksi. Hän lupaa ottaa rikkailta ja antaa köyhille. Ristiriitaisista piirteistään huolimatta Evasta tuli jo elinaikanaan kansan silmissä pyhimys, jonka kulttiin liittyi piirteitä Jumalan äidin palvonnasta. Evita – musikaali naisesta, joka oli rakastettu ja vihattu, palvottu ja solvattu – todempana kuin koskaan syyskuussa 2020 Seinäjoen kaupunginteatterin suurella näyttämöllä! Evitan roolissa Helena Rängman. Chen roolissa Marko Maunuksela. Musikaalissa soi Andrew Lloyd Webberin ja Tim Ricen tunnetuin musikaalinumero Don’t Cry For Me Argentina.